Avis juridique important

|

31980D0461

80/461/ETY: Neuvoston päätös, tehty 22 päivänä huhtikuuta 1980, Euroopan talousyhteisön ja Kanadan välisestä GATT:in XXVIII artiklan perusteella neuvotellusta tiettyjä hedelmä- ja vihannesalan tuotteita koskevasta sopimuksesta

Virallinen lehti nro L 111 , 30/04/1980 s. 0017 - 0020 Suomenk. erityispainos Alue 3 Nide 12 s. 0021  Kreikank. erityispainos: Luku 11 Nide 19 s. 0236  Ruotsink. erityispainos Alue 3 Nide 12 s. 0021

NEUVOSTON PÄÄTÖS,tehty 22 päivänä huhtikuuta 1980,Euroopan talousyhteisön ja Kanadan välisestä GATT:in XXVIII artiklan perusteella neuvotellusta tiettyjä hedelmä- ja vihannesalan tuotteita koskevasta sopimuksesta (80/461/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 113 artiklan,ottaa huomioon komission suosituksen,sekä katsoo, ettävedoten tullitariffeja ja kauppaa koskevan yleissopimuksen (GATT) XXVIII artiklaan Kanada on ilmoittanut aikeestaan muuttaa tariffimyönnytyksiä tiettyjen sellaisten tuotteiden osalta, joiden merkittävin hankkija on Euroopan talousyhteisö, jakomissio on käynyt neuvotteluja Kanadan kanssa GATT:in XXVIII artiklan perusteella; se on saanut tyydyttävän sopimuksen aikaan tämän maan kanssa,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Kanadan välinen GATT:in XXVIII artiklan perusteella neuvoteltu tiettyjä hedelmä- ja vihannesalan tuotteita koskeva sopimus.Sopimusteksti on tämän päätöksen liitteenä.2 artikla Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti.3 artikla Neuvottelujen tulos annetaan tiedoksi GATT:in sopimuspuolille.Tehty Luxemburgissa 22 päivänä huhtikuuta 1980.Neuvoston puolestaPuheenjohtajaG. ZAMBERLETTIEuroopan talousyhteisön ja Kanadan välinen GATT:in XXVIII artiklanperusteella neuvoteltu tiettyjä hedelmä- ja vihannesalan tuotteita koskevaSOPIMUSLiitteenä olevat asiakirjat sisältävät niiden neuvottelujen tulokset, jotka Kanadan valtuuskunta ja Euroopan yhteisöjen komissio ovat käyneet GATT:in XXVIII artiklan perusteella luettelossa V "Kanada" määrättyjen myönnytysten muuttamisesta.Euroopan yhteisöjenkomissionvamtuuskunnan puolesta Kanadan valtuuskunnanpuolestaHerra Olivier Long,pääjohtaja,GATT:in sihteeristöcentre William Rappardrue de Lausanne, 154,CH-1 211 GenèveLuetteloa V "Kanada" koskevat neuvottelutKanadan valtuuskunta ja Euroopan yhteisöjen komissio ovat päättäneet XXVIII artiklan nojalla käymänsä neuvottelut luettelossa V "Kanada" määrättyjen myönnytysten muuttamiseksi, kuten liitteenä olevasta kertomuksesta ilmenee.Euroopan yhteisöjenkomissionvamtuuskunnan puolesta Kanadan valtuuskunnanpuolestaNiiden neuvottelujen tulokset, jotka Euroopan yhteisöt ja Kanada ovat käyneet XXVIII artiklan perusteella luettelossa V "Kanada" määrättyjen myönnytysten muuttamisestaMuutokset luettelossa V "Kanada"HuomautusLiitteessä A luetellut myönnytykset korvataan liitteessä B mainituilla myönnytyksillä. Jollei toisin mainita, jokainen liitteessä B mainittu tuote antaa Euroopan yhteisöille alustavat neuvotteluoikeudet.() Tätä tullia sovelletaan muun muassa Ison-Britannian ja Pohjois-Irlannin Yhdistyneeseen kuningaskuntaan sekä Irlantiin.


title: 2012/192/EU: Neuvoston päätös, annettu 12 päivänä heinäkuuta 2010 , Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehdyn järjestelyasiakirjan allekirjoittamisesta unionin puolesta

text:
               13.4.2012

               FI

               Euroopan unionin virallinen lehti

               L 103/1

         NEUVOSTON PÄÄTÖS,
   annettu 12 päivänä heinäkuuta 2010,
   Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehdyn järjestelyasiakirjan allekirjoittamisesta unionin puolesta
   (2012/192/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 74, 77 ja 79 artiklan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Sen jälkeen kun komissio sai tarvittavat valtuudet 15 päivänä toukokuuta 2006, Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton kanssa on käyty neuvottelut näiden valtioiden osallistumisesta niiden komiteoiden työskentelyyn, jotka avustavat komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa.

               (2)

               Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehty järjestelyasiakirja, jäljempänä ’järjestelyasiakirja’, joka on parafoitu 30 päivänä kesäkuuta 2009, olisi allekirjoitettava sillä varauksella, että se tehdään lopullisesti myöhemmin, ja sen liitteenä oleva yhteinen julistus olisi hyväksyttävä.

               (3)

               Tämä päätös ei vaikuta Yhdistyneen kuningaskunnan asemaan sellaisena kuin siitä määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, osaksi Euroopan unionia sisällytetystä Schengenin säännöstöstä tehdyssä pöytäkirjassa sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyssä neuvoston päätöksessä 2000/365/EY (1).

               (4)

               Tämä päätös ei vaikuta Irlannin asemaan sellaisena kuin siitä määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, osaksi Euroopan unionia sisällytetystä Schengenin säännöstöstä tehdyssä pöytäkirjassa sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyssä neuvoston päätöksessä 2002/192/EY (2).

               (5)

               Tämä päätös ei vaikuta Tanskan asemaan sellaisena kuin siitä määrätään Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan unionin sekä Islannin tasavallan, Liechtensteinin ruhtinaskunnan, Norjan kuningaskunnan ja Sveitsin valaliiton välillä näiden valtioiden osallistumisesta niiden komiteoiden työskentelyyn, jotka avustavat Euroopan komissiota tämän käyttäessä Schengenin säännöstön täytäntöönpanoon, soveltamiseen ja kehittämiseen liittyvää toimeenpanovaltaansa, tehdyn järjestelyasiakirjan, jäljempänä ’järjestelyasiakirja’, allekirjoittaminen sillä varauksella, että järjestelyasiakirja tehdään.
   Järjestelyasiakirjan teksti on liitetty tähän päätökseen.
   2 artikla
   Hyväksytään unionin puolesta julistus, joka on liitetty tähän päätökseen.
   3 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa järjestelyasiakirja unionin puolesta, sillä edellytyksellä, että se tehdään.
   4 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 12 päivänä heinäkuuta 2010.

            Neuvoston puolesta

            Puheenjohtaja

         S. LAURELLE

      (1)  EYVL L 131, 1.6.2000, s. 43.

      (2)  EYVL L 64, 7.3.2002, s. 20.


title: 2013/565/EU: Euroopan parlamentin päätös, annettu 17 päivänä huhtikuuta 2013 , Euroopan lentoturvallisuusviraston varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/195

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan lentoturvallisuusviraston varainhoitovuoden 2011 tilien päättämisestä
   (2013/565/EU)
   EUROOPAN PARLAMENTTI, joka

               —

               ottaa huomioon Euroopan lentoturvallisuusviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan lentoturvallisuusviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan lentoturvallisuusviraston perustamisesta annetun Euroopan parlamentin ja neuvoston asetuksen (EY) N:o 216/2008 (4) ja erityisesti sen 60 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0075/2013),

               1.

               hyväksyy Euroopan lentoturvallisuusviraston varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan lentoturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 53.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 79, 19.3.2008, s. 1.

      (5)  EYVL L 357, 31.12.2002, s. 72.


title: Neuvoston päätös (YUTP) 2016/2238, annettu 12 päivänä joulukuuta 2016, Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta

text:
               13.12.2016

               FI

               Euroopan unionin virallinen lehti

               L 337/15

         NEUVOSTON PÄÄTÖS (YUTP) 2016/2238,
   annettu 12 päivänä joulukuuta 2016,
   Georgiassa toteutettavasta Euroopan unionin tarkkailuoperaatiosta, EUMM Georgia, annetun päätöksen 2010/452/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 12 päivänä elokuuta 2010 päätöksen 2010/452/YUTP (1), jolla jatkettiin neuvoston yhteisellä toiminnalla 2008/736/YUTP (2) perustettua Euroopan unionin tarkkailuoperaatiota Georgiassa, jäljempänä ’EUMM Georgia’ tai ’operaatio’. Päätöksen 2010/452/YUTP voimassaolo päättyy 14 päivänä joulukuuta 2016.

               (2)

               Vuoden 2016 strategisen tarkastelun perusteella EUMM Georgiaa olisi jatkettava vielä kahdella vuodella.

               (3)

               Päätös 2010/452/YUTP olisi näin ollen muutettava tämän mukaisesti.

               (4)

               Operaatio toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/452/YUTP seuraavasti:

               1)

               Lisätään 14 artiklan 1 kohtaan alakohta seuraavasti:
               ”Operaatioon liittyviin menoihin tarkoitettu rahoitusohje on 18 000 000 euroa 15 päivän joulukuuta 2016 ja 14 päivän joulukuuta 2017 välisenä aikana.”

               2)

               Korvataan 18 artiklan toinen kohta seuraavasti:
               ”Sen voimassaolo päättyy 14 päivänä joulukuuta 2018.”

         2 artikla
   Tämä päätös tulee voimaan päivänä, jona se hyväksytään.
   Sitä sovelletaan 15 päivästä joulukuuta 2016.

      Tehty Brysselissä 12 päivänä joulukuuta 2016.

            Neuvoston puolesta

            Puheenjohtaja

         F. MOGHERINI

      (1)  Neuvoston päätös 2010/452/YUTP, annettu 12 päivänä elokuuta 2010, Georgiassa toteutettavasta Euroopan unionin tarkkailuoperaatiosta, EUMM Georgia (EUVL L 213, 13.8.2010, s. 43).

      (2)  Neuvoston yhteinen toiminta 2008/736/YUTP, hyväksytty 15 päivänä syyskuuta 2008, Georgiassa toteutettavasta Euroopan unionin tarkkailuoperaatiosta, EUMM Georgia (EUVL L 248, 17.9.2008, s. 26).


title: Neuvoston päätös (EU) 2016/1000, annettu 17 päivänä kesäkuuta 2016, liiallisen alijäämän olemassaolosta Irlannissa tehdyn päätöksen 2009/416/EY kumoamisesta

text:
               22.6.2016

               FI

               Euroopan unionin virallinen lehti

               L 164/12

         NEUVOSTON PÄÄTÖS (EU) 2016/1000,
   annettu 17 päivänä kesäkuuta 2016,
   liiallisen alijäämän olemassaolosta Irlannissa tehdyn päätöksen 2009/416/EY kumoamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 126 artiklan 12 kohdan,
   ottaa huomioon Euroopan komission suosituksen,
   sekä katsoo seuraavaa:

               (1)

               Neuvosto päätti komission suosituksen perusteella 27 päivänä huhtikuuta 2009 tehdyllä neuvoston päätöksellä 2009/416/EY (1) Euroopan yhteisön perustamissopimuksen 104 artiklan 6 kohdan nojalla, että Irlannissa oli liiallinen alijäämä. Neuvosto totesi, että julkisen talouden alijäämä oli 6,3 prosenttia suhteessa BKT:hen vuonna 2008 eli ylitti Euroopan yhteisön perustamissopimuksessa, jäljempänä ’EY-sopimus’, määrätyn 3 prosentin viitearvon suhteessa BKT:hen ja että sen arvioitiin kasvavan 11 prosenttiin suhteessa BKT:hen vuonna 2009. Julkisen bruttovelan ennakoitiin vuonna 2009 ylittävän perussopimuksessa määrätyn 60 prosentin viitearvon suhteessa BKT:hen.

               (2)

               Neuvosto antoi 27 päivänä huhtikuuta 2009 EY-sopimuksen 104 artiklan 7 kohdan ja neuvoston asetuksen (EY) N:o 1467/97 (2) 3 artiklan 4 kohdan nojalla Irlannille komission suositukseen perustuvan suosituksen liiallisen alijäämän korjaamiseksi viimeistään vuonna 2013. Kyseinen neuvoston suositus julkistettiin.

               (3)

               Neuvosto katsoi 2 päivänä joulukuuta 2009, että Irlannin viranomaiset olivat toteuttaneet tuloksellisia toimia 27 päivänä huhtikuuta 2009 annettujen neuvoston suositusten mukaisesti mutta että odottamattomat taloudelliset tapahtumat olivat kyseisen suosituksen antamisen jälkeen vaikuttaneet erityisen epäsuotuisasti Irlannin julkiseen talouteen. Tämän vuoksi neuvosto katsoi komission suosituksen perusteella, että asetuksen (EY) N:o 1467/97 3 artiklan 5 kohdassa säädetyt edellytykset olivat täyttyneet, ja antoi Irlannille uuden suosituksen Euroopan unionin toiminnasta tehdyn sopimuksen (SEUT) 126 artiklan 7 kohdan nojalla liiallisen alijäämän tilanteen lopettamiseksi viimeistään vuonna 2014 (3).

               (4)

               Neuvosto katsoi 7 päivänä joulukuuta 2010, että odottamattomat taloudelliset tapahtumat ja varsinkin välttämättömät ja mittavat pankkisektorin tukitoimenpiteet olivat vaikuttaneet erityisen epäsuotuisasti Irlannin julkiseen talouteen. Tämän vuoksi neuvosto antoi komission suosituksesta Irlannille uuden suosituksen SEUT 126 artiklan 7 kohdan nojalla liiallisen alijäämän korjaamiseksi viimeistään vuonna 2015 (4). Sen jälkeen, kun Irlannin viranomaiset olivat pyytäneet rahoitustukea unionilta, euroa valuuttanaan käyttäviltä jäsenvaltioilta ja Kansainväliseltä valuuttarahastolta (IMF), neuvosto hyväksyi täytäntöönpanopäätöksen 2011/77/EU (5) rahoitustuen myöntämisestä Irlannille sekä erityistoimista rahoitusvakauden ja kestävän kasvun palauttamiseksi. Komissio ja Irlannin viranomaiset allekirjoittivat 16 päivänä joulukuuta 2010 erityisiä talouspoliittisia ehtoja koskevan yhteisymmärryspöytäkirjan.

               (5)

               Komissio katsoi 24 päivänä elokuuta 2011, että Irlanti oli toteuttanut neuvoston 7 päivänä joulukuuta 2010 antaman suosituksen mukaisesti tuloksellisia toimia liiallisen alijäämän korjaamiseksi viimeistään vuonna 2015.

               (6)

               Euroopan parlamentin ja neuvoston asetuksen (EU) N:o 472/2013 (6) 10 artiklan 2 kohdan a alakohdan mukaisesti Irlanti vapautettiin toimittamasta liiallista alijäämää koskevaan menettelyn mukaisia erillisiä kertomuksia, ja sen sijaan se antoi kertomukset rahoitustukiohjelmansa puitteissa.

               (7)

               Irlanti päätti EU:n ja IMF:n rahoitustukiohjelman onnistuneesti joulukuussa 2013. Se on täyttänyt valtaosan ohjelman talouspoliittisista ehdoista, ja sijoittajien luottamus maan julkiseen talouteen ja pankkeihin on palannut.

               (8)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn liiallisia alijäämiä koskevasta menettelystä tehdyn pöytäkirjan (N:o 12) 4 artiklan mukaan komissio toimittaa menettelyn täytäntöönpanoa varten tarvittavat tiedot. Pöytäkirjan soveltamisen osana jäsenvaltioiden on neuvoston asetuksen (EY) N:o 479/2009 (7) 3 artiklan nojalla annettava tiedot julkisen talouden alijäämistä ja veloista ja muista asiaan liittyvistä muuttujista kahdesti vuodessa eli ennen 1 päivää huhtikuuta ja ennen 1 päivää lokakuuta.

               (9)

               Neuvoston antaa päätöksen liiallisen alijäämän olemassaoloa koskevan päätöksen kumoamisesta asiasta annettujen tietojen perusteella. Liiallisen alijäämän olemassaoloa koskeva päätös kumotaan lisäksi ainoastaan, jos alijäämä ei komission ennusteiden mukaan ylitä ennustejaksolla perussopimuksessa määrättyä 3 prosentin viitearvoa suhteessa BKT:hen (8).

               (10)

               Niiden tietojen perusteella, jotka komissio (Eurostat) on asetuksen (EY) N:o 479/2009 14 artiklan mukaisesti toimittanut saatuaan Irlannilta ilmoituksen huhtikuussa 2016, sekä vuoden 2016 vakausohjelman ja komission kevään 2016 talousennusteen perusteella voidaan tehdä seuraavat päätelmät:

                           —

                           Julkisen talouden rahoitusasema on parantunut jatkuvasti vuodesta 2009, jolloin alijäämä oli enimmillään noin 11,5 prosenttia suhteessa BKT:hen (kun ei oteta huomioon alijäämää kasvattavia, finanssialan tukeen liittyviä kertaluonteisia toimenpiteitä). Alijäämä supistui 3,8 prosenttiin suhteessa BKT:hen vuonna 2014 ja 2,3 prosenttiin suhteessa BKT:hen vuonna 2015 (1,3 prosenttiin, jos yksi kertaluonteinen toimenpide jätetään huomiotta (9)). Kaikkiaan alijäämän supistuminen perustui etupäässä menojen hillitsemiseen, sillä juoksevien perusmenojen osuus suhteessa BKT:hen väheni 8,5 prosenttia vuodesta 2010 vuoteen 2015, kun tulot suhteessa BKT:hen vähenivät 0,5 prosenttia samalla ajanjaksolla.

                           —

                           Irlannin 29 päivänä huhtikuuta 2016 toimittaman vuoden 2016 vakausohjelman mukaan julkisen talouden alijäämän ennakoidaan supistuvan 1,1 prosenttiin suhteessa BKT:hen vuonna 2016 ja 0,4 prosenttiin suhteessa BKT:hen vuonna 2017 olettaen, että politiikka säilyy muuttumattomana (10). Komission kevään 2016 talousennusteen mukaan alijäämän ennakoidaan olevan 1,1 prosenttia suhteessa BKT:hen vuonna 2016 ja 0,6 prosenttia suhteessa BKT:hen vuonna 2017 olettaen, että politiikka säilyy muuttumattomana. Tämän vuoksi alijäämän odotetaan ennustejaksolla pysyvän alle perussopimuksessa määrätyn 3 prosentin viitearvon suhteessa BKT:hen.

                           —

                           Komission arvion mukaan rakenteellinen rahoitusasema eli suhdannekorjattu rahoitusasema, jossa ei ole otettu huomioon kertaluonteisia eikä muita väliaikaisia toimenpiteitä, on parantunut 6,7 prosenttia suhteessa BKT:hen vuosina 2011–2015.

                           —

                           Irlannin julkisen talouden bruttovelka suhteessa BKT:hen on supistunut jatkuvasti vuoden 2012 huippulukemasta (120 %), ja sen ennakoidaan supistuvan edelleen ennustejaksolla. Julkinen bruttovelka supistui 107,5 prosentista suhteessa BKT:hen vuonna 2014 93,8 prosenttiin suhteessa BKT:hen vuonna 2015 nimellisen BKT:n äkillisen kasvun ja valtion omaisuuden myynnin takia. Sen arvioidaan vuonna 2016 supistuvan edelleen 89,1 prosenttiin suhteessa BKT:hen. Julkisen bruttovelan ennakoidaan vuonna 2017 supistuvan vielä 86,6 prosenttiin suhteessa BKT:hen, mikä johtuu myös suotuisasta suhdannetilanteesta, historiallisen alhaisista koroista ja perusylijäämistä.

               (11)

               Irlantiin sovelletaan vuodesta 2016 eli liiallisen alijäämän korjaamista seuraavasta vuodesta alkaen vakaus- ja kasvusopimuksen ennalta ehkäisevää osiota, ja sen olisi edettävä asianmukaisessa tahdissa kohti julkisen talouden keskipitkän aikavälin tavoitettaan, myös menojen kasvulle asetettua vertailuarvoa noudattamalla, ja noudatettava velkakriteeriä asetuksen (EY) N:o 1467/97 2 artiklan 1 a kohdan mukaisesti. Tässä yhteydessä vaarana näyttää olevan, että vaaditulta sopeutusuralta kohti julkistalouden keskipitkän aikavälin tavoitetta poiketaan jonkin verran vuonna 2016, kun taas vuonna 2017 Irlannin arvioidaan noudattavan sopeutusuraa. Irlannin ennakoidaan noudattavan väliaikaista velkasääntöä kumpanakin vuonna. Vuonna 2016 tarvitaan vielä lisätoimenpiteitä.

               (12)

               Neuvoston päätös liiallisen alijäämän olemassaolosta on kumottava SEUT 126 artiklan 12 kohdan nojalla, kun liiallinen alijäämä jäsenvaltiossa, jota asia koskee, on neuvoston käsityksen mukaan korjattu.

               (13)

               Neuvoston käsityksen mukaan Irlannin liiallinen alijäämä on korjattu, ja näin ollen päätös 2009/416/EY olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Kokonaistilanteen arviointi osoittaa, että Irlannin liiallisen alijäämän tilanne on korjattu.
   2 artikla
   Kumotaan päätös 2009/416/EY.
   3 artikla
   Tämä päätös on osoitettu Irlannille.

      Tehty Luxemburgissa 17 päivänä kesäkuuta 2016.

            Neuvoston puolesta

            Puheenjohtaja

         J. R. V. A. DIJSSELBLOEM

      (1)  Neuvoston päätös 2009/416/EY, tehty 27 päivänä huhtikuuta 2009, liiallisen alijäämän olemassaolosta Irlannissa (EUVL L 135, 30.5.2009, s. 23).

      (2)  Neuvoston asetus (EY) N:o 1467/97, annettu 7 päivänä heinäkuuta 1997, liiallisia alijäämiä koskevan menettelyn täytäntöönpanon nopeuttamisesta ja selkeyttämisestä (EYVL L 209, 2.8.1997, s. 6).

      (3)  Neuvoston suositus, annettu 2 päivänä joulukuuta 2009, Irlannin julkisen talouden liiallisen alijäämän tilanteen lopettamiseksi.

      (4)  Neuvoston suositus, annettu 7 päivänä joulukuuta 2010, Irlannin julkisen talouden liiallisen alijäämän tilanteen lopettamiseksi.

      (5)  Neuvoston täytäntöönpanopäätös 2011/77/EU, annettu 7 päivänä joulukuuta 2010, unionin Irlannille myöntämästä rahoitustuesta (EUVL L 30, 4.2.2011, s. 34).

      (6)  Euroopan parlamentin ja neuvoston asetus (EU) N:o 472/2013, annettu 21 päivänä toukokuuta 2013, rahoitusvakautensa osalta vakavissa vaikeuksissa olevien tai vakavien vaikeuksien uhasta kärsivien euroalueen jäsenvaltioiden talouden ja julkisen talouden valvonnan tiukentamisesta (EUVL L 140, 27.5.2013, s. 1).

      (7)  Neuvoston asetus (EY) N:o 479/2009, annettu 25 päivänä toukokuuta 2009, Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta (EUVL L 145, 10.6.2009, s. 1).

      (8)  Vastaa 3 päivänä syyskuuta 2012 hyväksyttyjä vakaus- ja kasvusopimuksen täytäntöönpanoa koskevia vaatimuksia sekä vakaus- ja lähentymisohjelmien muotoa ja sisältöä koskevia ohjeita. Ks.: http://ec.europa.eu/economy_finance/economic_governance/sgp/pdf/coc/code_of_conduct_en.pdf

      (9)  Allied Irish Bankin pääomapohjan uudelleenjärjestelyn yhteydessä osa valtion hallussa olleista etuosakkeista muutettiin tavallisiksi osakkeiksi vuonna 2015. Muutoksella valmisteltiin kyseisten osakkeiden aiottua myyntiä, joka oli osa Irlannin hallituksen suunnitelmia yksityistää pankki. Sovellettavien kirjanpitosääntöjen mukaisesti osakkeiden muuttaminen lisäsi Irlannin julkisen talouden menoja (ja siten myös julkisen talouden alijäämää) vuonna 2015.

      (10)  Helmikuussa järjestettyjen yleisten vaalien jälkeen käynnistyneet hallitustunnustelut olivat edelleen kesken huhtikuun lopussa, ja Irlannin toimittama vuoden 2016 vakausohjelma on laadittu sen olettamuksen pohjalta, että politiikka säilyy muuttumattomana.


title: EFTAn valvontaviranomaisen päätös N:o 545/14/KOL, annettu 8 päivänä joulukuuta 2014, luvan myöntämisestä Islannille poiketa Euroopan talousalueesta tehdyn sopimuksen liitteessä XIII olevassa 66n kohdassa tarkoitetun säädöksen (Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna) 14 artiklan 6 kohdan nojalla tietyistä yhteisistä ilmailun turvallisuussäännöistä ja 14 päivänä syyskuuta 2014 annetun kollegion päätöksen N:o 362/14/KOL kumoamisesta [2015/1946]

text:
               29.10.2015

               FI

               Euroopan unionin virallinen lehti

               L 283/22

         EFTAn VALVONTAVIRANOMAISEN PÄÄTÖS
   N:o 545/14/KOL,
   annettu 8 päivänä joulukuuta 2014,
   luvan myöntämisestä Islannille poiketa Euroopan talousalueesta tehdyn sopimuksen liitteessä XIII olevassa 66n kohdassa tarkoitetun säädöksen (Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna) 14 artiklan 6 kohdan nojalla tietyistä yhteisistä ilmailun turvallisuussäännöistä ja 14 päivänä syyskuuta 2014 annetun kollegion päätöksen N:o 362/14/KOL kumoamisesta [2015/1946]
   EFTAN VALVONTAVIRANOMAINEN, joka

      ottaa huomioon ETA-sopimuksen liitteessä XIII olevassa 66n kohdassa tarkoitetun säädöksen, sellaisena kuin se on mukautettuna ETA:n sekakomitean 19 päivänä joulukuuta 2011 antamalla päätöksellä N:o 163/2011, 14 artiklan 6 ja 7 kohdan,
      Euroopan parlamentin ja neuvoston asetus (EY) N:o 216/2008, annettu 20 päivänä helmikuuta 2008, yhteisistä siviili-ilmailua koskevista säännöistä ja Euroopan lentoturvallisuusviraston perustamisesta sekä neuvoston direktiivin 91/670/ETY, asetuksen (EY) N:o 1592/2002 ja direktiivin 2004/36/EY kumoamisesta, sellaisena kuin se on muutettuna;
      ja ETA-sopimuksen liitteessä XIII olevassa 66nf kohdassa tarkoitetun säädöksen liitteessä IV olevan CAT.POL.A.210 kohdan b alakohdan 2, 4 ja 5 alakohdan sellaisena kuin ne ovat mukautettuna ETA:n sekakomitean 15 päivänä heinäkuuta 2013 antamalla päätöksellä N:o 147/2013,
      Asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti, sellaisena kuin se on muutettuna;
      molemmat sellaisina kuin ne ovat mukautettuina ETA-sopimukseen sopimuksen pöytäkirjalla 1,

   ottaa huomioon EFTAn liikennekomitean 3 päivänä syyskuuta 2014 antaman neuvoa-antavan lausunnon,
   sekä katsoo seuraavaa:

               (1)

               Islanti on pyytänyt lupaa soveltaa tiettyä poikkeusta asetuksen (EY) N:o 216/2008 täytäntöönpaneviin sääntöihin sisältyvistä yhteisistä lentoturvallisuussäännöistä.

               (2)

               EFTAn valvontaviranomainen on arvioinut kyseisen asetuksen, sellaisena kuin se on mukautettuna, 14 artiklan 7 kohdan nojalla pyydetyn poikkeuksen tarpeen ja siitä seuraavan suojan tason Euroopan lentoturvallisuusviraston 17 päivänä kesäkuuta 2011, 31 päivänä heinäkuuta 2014 ja 12 päivänä marraskuuta antamien suositusten perusteella. Valvontaviranomainen toteaa, että poikkeaman myötä saavutettava suojan taso vastaa yhteisiä lentoturvallisuussääntöjä soveltamalla saavutettavaa tasoa, kunhan tietyt edellytykset täyttyvät.

               (3)

               EFTAn valvontaviranomainen ilmoittaa asetuksen (EY) N:o 216/2008, sellaisena kuin se on muutettuna, 14 artiklan 7 kohdan mukaisesti päätöksestään kaikille EFTA-valtioille, jotka ovat myös oikeutettuja soveltamaan kyseistä poikkeusta.

               (4)

               Euroopan komission ja EFTAn valvontaviranomaisen vaihtaessa tietoja 14 artiklan 7 kohdan mukaisesti annetusta päätöksestä, Euroopan komissio toimittaa asetuksen (EY) N:o 216/2008, sellaisena kuin se on muutettuna, 14 artiklan 7 kohdan mukaisesti EFTAn valvontaviranomaiselta saadut tiedot EU:n jäsenvaltioille, ja EFTAn valvontaviranomainen toimittaa Euroopan komissiolta saadut tiedot EFTA-valtioille.

               (5)

               Poikkeuksen kuvauksen sekä siihen liittyvien edellytysten olisi oltava sellaisia, että muut EFTA-valtiot voivat soveltaa kyseistä toimenpidettä heti, kun ne ovat samassa tilanteessa ilman, että EFTAn valvontaviranomaisen on annettava uudelleen hyväksyntänsä. EFTA-valtioiden olisi kuitenkin ilmoitettava poikkeusten soveltamisesta, koska niiden vaikutukset voivat ulottua kyseisen valtion alueen ulkopuolelle.

               (6)

               Tässä päätöksessä säädetyt toimenpiteet ovat EFTAn liikennekomitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Tällä päätöksellä kumotaan päätös N:o 362/14/KOL.
   2 artikla
   Islanti voi poiketa asetuksen (EU) N:o 965/2012 liitteessä IV olevan CAT.POL.A.210 kohdan b alakohdan 2, 4 ja 5 alakohdan vaatimuksista tämän päätöksen liitteen mukaisesti sillä edellytyksellä, että liitteessä olevassa 2 kohdassa määritellyt edellytykset täyttyvät.
   3 artikla
   Kaikki EFTA-valtiot ovat oikeutettuja soveltamaan 2 artiklassa tarkoitettuja toimenpiteitä, sellaisina kuin ne on kuvattu tämän päätöksen liitteessä ja edellyttäen, että niistä ilmoitetaan asetuksen (EY) N:o 216/2008, sellaisena kuin se on mukautettuna, 14 artiklan 6 kohdan mukaisesti.
   4 artikla
   Tämä päätös on osoitettu Islannille. Se on todistusvoimainen englannin kielellä.
   5 artikla
   Tämä päätös annetaan tiedoksi Islannille, Liechtensteinille, Norjalle ja Euroopan komissiolle.

      Tehty Brysselissä 8 päivänä joulukuuta 2014.

            EFTAn valvontaviranomaisen puolesta

         Helga JÓNSDÓTTIR

            Kollegion jäsen

         Xavier LEWIS

            Johtaja

      LIITE

         ISLANNIN POIKKEUS KOMISSION ASETUKSESTA (EU) N:o 965/2012 LENTOONLÄHDÖSSÄ ÍSAFJÖRÐUR-LENTOASEMALLA ISLANNISSA (BIIS) NOUDATETTAVAN ESTEVARAN OSALTA

      1.   POIKKEUKSEN KUVAUS
      Islanti voi asetuksen (EU) N:o 965/2012 (1), sellaisena kuin se on muutettuna, liitteessä IV (Osa CAT) olevan lentoonlähdön estevaraa koskevan CAT.POL.A.210 kohdan b alakohdan 2, 4 ja 5 alakohdasta poiketen sallia lentoyhtiön Air Iceland (Flugfélag Íslands) käyttää 25 asteen kallistuskulmaa 100 jalan korkeudessa F50- ja Dash 8 -lentokoneissaan Ísafjörðurin lentoasemalla Islannissa (BIIS), täyttääkseen asetuksen (EU) 965/2012 liitteessä IV (Osa CAT) olevan CAT.POL.A.210 kohdan b alakohdan 2, 4 ja 5 alakohdan mukaiset lentoonlähdön estevaraa koskevat vaatimukset.
      2.   POIKKEUKSEN SOVELTAMISEN EDELLYTYKSET
      Poikkeus koskee ainoastaan operatiivisia edellytyksiä Ísafjörðurin lentoasemalla Islannissa (BIIS), sääminimin kattoarvoa ja näkyvyyskriteerejä sekä tuulen ja kiitotien kontaminaatiota koskevia kriteerejä, jotka on kuvattu 17. kesäkuuta 2011 päivätyssä Euroopan lentoturvallisuusviraston operatiivisen arviointitoimikunnan raportissa.
      Tätä poikkeusta sovelletaan lentoyhtiöön Air Iceland (Flugfélag Íslands), jonka tekemien lisätoimenpiteiden perusteella voidaan saavuttaa vastaava turvallisuuden taso kuin soveltamalla niitä yhteisiä teknisiä vaatimuksia ja hallinnollisia menettelyjä, joista säädetään asetuksessa (EU) N:o 965/2012, sellaisena kuin se on muutettuna. Lisätoimenpiteet liittyvät ilma-alusten suoritusarvoihin, miehistön valintaan ja koulutukseen, miehistön kelpoisuuden ja pätevyyden voimassaoloaikoihin, ilma-alusten minimivarusteluettelon rajoituksiin, lentoliikenteen harjoittajan laatujärjestelmään ja turvallisuusjohtamisjärjestelmään, ylimääräisiin toimintamenettelytapoihin ja sähköiseen miehistön selontekoon BIIS:lle ja ne on kuvattu edellä mainitussa Euroopan lentoturvallisuusviraston operatiivisen arviointitoimikunnan raportissa.

         (1)  Säädös, johon viitataan ETA-sopimuksen liitteessä XIII olevassa 66nf kohdassa, sellaisena kuin se on mukautettuna ETA:n sekakomitean 15 päivänä heinäkuuta 2013 tekemällä päätöksellä N:o 147/2013, (Asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti) sellaisena kuin se on muutettuna 14 päivänä elokuuta 2013 annetulla asetuksella (EU) N:o 800/2013 ja 29 päivänä tammikuuta 2014 annetulla asetuksella (EU) N:o 83/2014, sellaisena kuin se on mukautettuna ETA-sopimukseen sopimuksen pöytäkirjalla 1, jäljempänä ”asetus (EU) N:o 965/2012”.


Avis juridique important

|

31999D0055

1999/55/EY: Komission päätös, tehty 21 päivänä joulukuuta 1998, tiettyjen Japanista, Koreasta, Malesiasta, Kiinan kansantasavallasta ja Taiwanista peräisin olevien moottoriajoneuvoissa käytettävien optisten laserlukulaitteiden ja niiden pääasiallisten osien tuontia koskevan polkumyynnin vastaisen menettelyn päättämisestä (tiedoksiannettu numerolla K(1998) 4329)

Virallinen lehti nro L 018 , 23/01/1999 s. 0062 - 0065

KOMISSION PÄÄTÖS,tehty 21 päivänä joulukuuta 1998,tiettyjen Japanista, Koreasta, Malesiasta, Kiinan kansantasavallasta ja Taiwanista peräisin olevien moottoriajoneuvoissa käytettävien optisten laserlukulaitteiden ja niiden pääasiallisten osien tuontia koskevan polkumyynnin vastaisen menettelyn päättämisestä (tiedoksiannettu numerolla K(1998) 4329) (1999/55/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), sellaisena kuin se on viimeksi muutettuna asetuksella (EY) N:o 905/98 (2), ja erityisesti sen 9 artiklan,on kuullut neuvoa-antavaa komiteaa,sekä katsoo seuraavaa:A. MENETTELY 1. Menettelyn aloittaminen (1) Association for Laser Optical Reading Systems teki 12 päivänä syyskuuta 1997 neuvoston asetuksen (EY) N:o 384/96, jäljempänä "perusasetus", 5 artiklan nojalla valituksen niiden yhteisön tuottajien puolesta, joiden yhteenlaskettu tuotanto oli huomattavasti yli 50 prosenttia tiettyjen moottoriajoneuvoissa käytettävien optisten laserlukulaitteiden yhteisön kokonaistuotannosta. Valitus sisälsi riittävän näytön vahingollisesta polkumyynnistä, ja se oikeutti polkumyynnin vastaisen menettelyn aloittamisen.(2) Komissio julkaisi 25 päivänä lokakuuta 1997 Euroopan yhteisöjen virallisessa lehdessä (3) ilmoituksen Japanista, Koreasta, Malesiasta, Kiinan kansantasavallasta ja Taiwanista peräisin olevien optisten laserlukulaitteiden tuontia Euroopan yhteisöön koskevan polkumyynnin vastaisen menettelyn aloittamisesta ja pani vireille tutkimuksen.2. Tutkimusajanjakso (3) Polkumyynnin määrittämistä koskeva tutkimusajanjakso oli 1 päivän lokakuuta 1996 ja 30 päivän syyskuuta 1997 välinen ajanjakso, jäljempänä "tutkimusajanjakso". Vahinkoa tarkasteltiin tammikuun 1994 ja tutkimusajanjakson päättymisajankohdan välisen ajanjakson osalta.B. TARKASTELTAVANA OLEVA TUOTE JA SAMANKALTAINEN TUOTE 1. Yleinen huomio (4) Komissio määritteli menettelyn aloittamista koskevassa ilmoituksessa tarkasteltavana olevalla tuotteella tarkoitettavan optisia laserlukulaitteita, joita ovat CD-levynvirittimet, jäljempänä "CD-virittimet", levynvaihtajat ja levynohjaimella varustetut autoradiot, jäljempänä "autoradiot".(5) Lisätutkimuksesta kävi ilmi, että edellä tarkasteltujen tuotteiden kokonaisuutta ei voida niiden välisistä toiminnallisista yhteyksistä huolimatta pitää yhden tuotteen muodostavana järjestelmänä, koska se edellyttäisi, että rakenneosat toimisivat asianmukaisesti ainoastaan toisiinsa liitettyinä. Autoradio toimii yksinäänkin eikä se sisällä optista laserlukulaitetta. Myös CD-viritin voi toimia yksinään. Levynvaihtaja on ainoa rakenneosa, joka toimiakseen on yhdistettävä toiseen kahdesta muusta laitteesta. Tätä ei kuitenkaan voida pitää riittävänä perusteena kaikkien kolmen tuotteen määrittelemiseksi yhdessä järjestelmäksi ja yhdeksi tuotteeksi.(6) Tutkimuksesta kävi myös ilmi, että tuotemääritelmä kattaisi autoradioiden osalta suuren määrän myös sellaisia laitteita, joita käytetään ilman optista laserlukulaitetta, toisin sanoen muita kuin CD-levyjen soittamiseen käytettäviä autoradioita.(7) Näistä syistä katsotaan, että edellä mainittuja kolmea tuotetta ei voida pitää yhdestä tuotteesta koostuvana järjestelmänä. Tutkimuksen tulosten perusteella oli tarpeen arvioida kolmea tuotetta erikseen autoradioina, CD-virittiminä ja levynvaihtajina.2. Autoradiot (8) Yhteisön tuotannonala on sopinut peruuttavansa valituksen autoradioiden osalta. Näin ollen tässä menettelyssä tarkasteltavana olevat tuotteet ovat CD-virittimet ja levynvaihtajat. Koska tutkimuksessa ei ole käynyt ilmi yhteisön etua koskevia perusteita menettelyn jatkamiselle valituksen tultua peruutetuksi, menettely pitäisi päättää autoradioiden osalta perusasetuksen 9 artiklan 1 kohdan mukaisesti.3. CD-virittimet 3.1 Tarkasteltavana oleva tuote ja samankaltainen tuote (9) CD-virittimet ovat tuotteita, jotka sisältävät samaan koteloon sijoitettuna CD-soittimen, joka toistaa (lukee) yhdelle tai useammalle CD-levylle tallennettuja digitaalisia äänisignaaleja (erityisesti musiikkia), mutta ei pysty tallentamaan niitä (CN-koodit 8527 21 20 ja 8527 21 70). CD-viritin sisältää yleensä myös radiovastaanottimen. Tältä osin tutkimuksessa todettiin, että yhteisön tuottajien valmistamat ja yhteisön markkinoilla myymät CD-virittimet ovat samankaltaisia kuin tarkasteltavina olevissa maissa valmistetut ja niistä yhteisöön vietäviksi myydyt CD-virittimet tai muistuttavat niitä suuresti. Tarkasteltavina olevissa maissa myydyt CD-virittimet ovat nekin samankaltaisia kuin tarkasteltavina olevista maista yhteisöön vietäviksi myydyt CD-virittimet tai muistuttavat niitä suuresti. Kaikkien kyseisten tuotteiden on näin ollen katsottava olevan perusasetuksen 1 artiklan 4 kohdan mukaisia samankaltaisia tuotteita.3.2 Polkumyynti ja vahinko (10) Tutkimuksessa vahvistettiin polkumyynnin ja vahingon olemassaolo. Jäljempänä esitettyjen päätelmien perusteella kyseistä päätelmää ei kuitenkaan ole tarpeen täsmentää.3.3 Syy-yhteys (11) Perusasetuksen 3 artiklan 6 ja 7 kohdan mukaisesti tutkittiin, onko kyseinen tuonti aiheuttanut merkittävää vahinkoa vai aiheutuiko vahinko muista tekijöistä kuin polkumyynnistä.(12) Polkumyynnillä tapahtuneen tuonnin markkinaosuus pieneni vuoden 1994 ja tutkimusajanjakson välillä 9 prosenttiyksikköä noin 61 prosentista noin 52 prosenttiin, kun taas yhteisön kulutus kasvoi noin 129 prosenttia samana ajanjaksona. Tämä osoittaa, että tarkasteltavina olevien maiden viejät lisäsivät vientiään absoluuttisesti, mutta ei siinä määrin, että se olisi vastannut yhteisön kulutuksen voimakasta kasvua.Viejien hinnat laskivat yli 18 prosenttia vuoden 1994 ja tutkimusajanjakson välillä. Vertailun vuoksi todettakoon, että yhteisön tuotannonala alensi hintojaan ainoastaan noin 8 prosenttia.Tarkasteltavana olevan tuonnin osalta havaittiin rajallista hinnan alittavuutta. Se koski pääasiassa muita kuin homogeenisia tuotteita, joilla on paljon erilaisia ominaisuuksia ja teknisiä eroavaisuuksia ja joiden teknologinen kehitys on nopeaa. Sen vuoksi hinnan alittavuuden ei voida todeta vaikuttaneen selkeästi ja merkittävästi yhteisön tuotannonalan hintoihin.(13) Komissio on tarkastellut myös muita tekijöitä, jotka ovat saattaneet vaikuttaa yhteisön tuotannonalan tilanteeseen.Muista kolmansista maista tulevat tuontimäärät lisääntyivät vuoden 1994 ja tutkimusajanjakson välillä huomattavasti enemmän kuin sekä kulutus että tarkasteltavina olevista maista tuleva tuonti. Kyseinen kasvu oli 700 prosenttia (noin 67 000 yksiköstä noin 500 000 yksikköön), ja myös niiden markkinaosuudet kasvoivat huomattavasti, 16 prosenttiyksikköä noin 8 prosentista noin 24 prosenttiin. Tämä osoittaa, että muu tuonti on lisännyt yhteisön kulutusta ja kasvanut jopa tätä nopeammin.Tietyiltä yhteistyössä toimivilta asianomaisilta osapuolilta saadut rajalliset hintatiedot näyttävät osoittavan, että kyseinen tuonti on aiheuttanut merkittävää hinnan alittavuutta.Kun kolmansien maiden tuonnin markkinaosuuden 16 prosenttiyksikön kasvua verrataan tarkasteltavina olevien maiden viennin markkinaosuuden pienenemiseen yhdeksällä prosenttiyksiköllä ja yhteisön tuotannonalan kärsimään kahden prosenttiyksikön tappioon, havaitaan, että edellä mainituista kolmansista maista tullut tuonti on korvannut enemmän kuin täysimääräisesti tarkasteltavina olevien maiden viennin. Vaikuttaa todellakin siltä, että sekä yhteisön tuotannonalan että tarkasteltavina olevien maiden viejien markkinaosuus on kärsinyt kyseisestä tuonnista.(14) Edellä esitetyn perusteella ja erityisesti muista kolmansista maista tuleva tuonti huomioon ottaen vaikuttaisi siltä, että tarkasteltavina olevista maista tuleva tuonti ei sinänsä aiheuttanut merkittävää vahinkoa yhteisön tuotannonalalle. Yhteisön tuotannonalan ahdinko on aiheutunut siinä määrin muista kolmansista maista tulevasta tuonnista, että niiden olisi katsottava poistavan syy-yhteyden polkumyynnin ja todetun vahingon väliltä.3.4 Päätelmä (15) Edellä esitetyn perusteella menettely pitäisi päättää CD-virittimien osalta.4. Levynvaihtajat 4.1 Tarkasteltavana oleva tuote ja samankaltainen tuote (16) Levynvaihtajat ovat äänentoistolaitteita, jotka on varustettu tavallisesti moottoriajoneuvon tavaratilaan sijoitetulla laserlukulaitteella (CN-koodi ex 8519 99 18). Ne pystyvät varastoimaan ja soittamaan useita CD-levyjä. Jotta ne toimisivat ja tuottaisivat ääntä, ne on yhdistettävä levynohjaimella varustettuun keskusyksikköön (yleensä autoradioon). Tutkimuksessa on käynyt ilmi, että yhteisön tuotannonalan valmistamat ja yhteisön markkinoilla myymät levynvaihtajat ovat samankaltaisia kuin tarkasteltavina olevissa maissa valmistetut ja niistä yhteisöön vietäviksi myydyt levynvaihtajat tai muistuttavat niitä suuresti. Asianomaisissa maissa myydyt levynvaihtajat ovat myös samankaltaisia kuin asianomaisista maista yhteisöön vietäviksi myydyt levynvaihtajat tai muistuttavat niitä suuresti. Tämän vuoksi kaikkia kyseisiä tuotteita on pidettävä perusasetuksen 1 artiklan 4 kohdan mukaisina samankaltaisina tuotteina.4.2 Polkumyynti, vahinko ja syy-yhteys (17) Tutkimuksessa vahvistettiin vahingollisen polkumyynnin olemassaolo. Jäljempänä esitettyjen päätelmien perusteella kyseistä päätelmää ei kuitenkaan ole tarpeen täsmentää.4.3 Yhteisön etu (18) Arvioidessaan tämän tapauksen yhteisön etua koskevia näkökohtia komissio tarkasteli toimenpiteiden käyttöönotosta tarkasteltavana oleville taloudellisille toimijoille todennäköisesti aiheutuvia kustannuksia ja hyötyä.Yhteisön tuotannonalalla ei vielä vuonna 1996 ollut markkinaosuutta, mutta silti se saavutti 1,4 prosentin markkinaosuuden tutkimusajanjakson aikana. Tarkasteltavana olevan tuotteen tuonnissa käyttöönotettujen tullien määrä olisi kyseisen tuotteen tuonnin arvon osalta käyttöönotetun 20 prosentin keskimääräisen tullin perusteella kuudesta kymmeneen kertaan suurempi kuin tutkimusajanjakson aikainen yhteisön tuotannonalan tuotannon kokonaisarvo. Vaikka tuotantoa yhteisön tuotannonalan suunnitelmien mukaisesti lisättäisiin, tuotannon kokonaisarvo olisi lähitulevaisuudessa ainoastaan murto-osa käyttöönotettujen tullien määrästä. Edellä kuvattu tilanne johtuu siitä, että noin 81 prosenttia yhteisössä tutkimusajanjaksona myydyistä levynvaihtajista oli peräisin tarkasteltavina olevista maista.Kun yhteisön tuotannonala käynnisti tuotantonsa, se oli tietoinen hintojen laskusuunnasta. Levynvaihtajia oli ollut markkinoilla jo useamman vuoden ajan, ja yhteisön tuotannonala oli todellakin tuonut niitä erityisesti Japanista. Yhteisön tuotannonala aloitti toimintansa yhteisössä vasta hyvin myöhäisessä vaiheessa eli vuonna 1996, kun tuotteella oli jo vakiintunut markkina-asema. Näissä olosuhteissa on vaikeata arvioida tuotannonalan tulevaa kehitystä ja toimenpiteistä mahdollisesti aiheutuvaa hyötyä.Yhteisön tuotannonalan tilanteesta saamaa kokonaishyötyä, joka on todennäköisesti hyvin pieni alan suoranaisen työllisyysvaikutuksen ollessa suhteellisen vähäinen, on verrattava varsinkin kuluttajille aiheutuviin todennäköisiin haittoihin. Tarkasteltavana oleva tuote on yleistynyt kulutuselektroniikan tuote, jolla on suuri kasvupotentiaali. On todennäköistä, että tullien käyttöönotto rajoittaisi vakavasti kuluttajan valinnanvaraa, koska varsinkin korkeita tulleja maksavat viejät oletettavasti vetäytyisivät yhteisön markkinoilta. Yhteisön tuotannonala ei pystyisi lähitulevaisuudessa korvaamaan valinnanvaran vähentymistä saatavilla olevien mallien osalta. Kyseisten viejien voimakas läsnäolo markkinoilla ja se, että ne tarjoavat laajan valikoiman korkealaatuisia tuotteita, merkitsee sitä, että jos ne vetäytyisivät markkinoilta, kuluttajilta poistettaisiin mahdollisuus hyötyä teknologisesta valinnanvarasta ja tuotekehityksestä ilman, että he saisivat lähitulevaisuudessa tilalle varteenotettavan vaihtoehdon. Tässä tilanteessa kuluttajien edun katsotaan olevan selvästi tärkeämpi kuin yhteisön tuotannonalan etu.Toimenpiteiden käyttöönoton voidaan kyseisessä tilanteessa katsoa vaikuttavan suhteettomasti tarkasteltavana olevan tuotteen tuojiin, kauppiaisiin ja kuluttajiin.Yhteisön etua koskeva päätelmä (19) Edellä esitetyn mukaisesti yhteisön edun perusteella on olemassa pakottavia syitä olla ottamatta käyttöön polkumyynnin vastaisia toimenpiteitä levynvaihtajien tuonnissa tarkasteltavana olevista maista.4.4 Päätelmä (20) Kyseisten olosuhteiden vallitessa menettely olisi päätettävä levynvaihtajien osalta yhteisön edun perusteella.C. MENETTELYN PÄÄTTÄMINEN (21) Valituksen tekijöille ilmoitettiin niistä olennaisista tosiasioista ja huomioista, joiden perusteella komission tarkoituksena oli päättää menettely. Valituksen tekijät esittivät näkökantansa, joita komissio tarkasteli yksityiskohtaisesti.ON PÄÄTTÄNYT SEURAAVAA:Ainoa artikla Päätetään tiettyjen Japanista, Koreasta, Malesiasta, Kiinan kansantasavallasta ja Taiwanista peräisin olevien, CN-koodeihin 8527 21 20, 8527 21 70 ja ex 8519 99 18 kuuluvien moottoriajoneuvoissa käytettävien optisten laserlukulaitteiden ja niiden pääasiallisten osien tuontia koskeva polkumyynnin vastainen menettely.Tehty Brysselissä 21 päivänä joulukuuta 1998.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1(2) EYVL L 128, 30.4.1998, s. 18(3) EYVL C 324, 25.10.1997, s. 2


Avis juridique important

|

31997D0472

97/472/EY: Neuvoston päätös, tehty 22 päivänä heinäkuuta 1997, makrotaloudellisen rahoitusavun myöntämisestä Bulgarialle

Virallinen lehti nro L 200 , 29/07/1997 s. 0061 - 0062

NEUVOSTON PÄÄTÖS,tehty 22 päivänä heinäkuuta 1997,makrotaloudellisen rahoitusavun myöntämisestä Bulgarialle (97/472/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),sekä katsoo, ettäkomissio on kuullut raha-asiain komiteaa ennen ehdotuksensa jättämistä,Bulgaria on sitoutunut perustavanlaatuisiin talousuudistuksiin ja ponnistelee markkinatalousmallin toteuttamiseksi,Euroopan yhteisöjen ja niiden jäsenvaltioiden sekä Bulgarian tasavallan välinen Eurooppa-sopimus assosioinnista (3) on tehty,päätöksellä 91/311/ETY (4) neuvosto päätti myöntää Bulgarialle keskipitkän aikavälin rahoitusapua 290 miljoonan ecun arvosta varmistaakseen maassa kestävän maksutaseen tasapainon, ja päätöksellä 92/511/ETY (5) neuvosto päätti myöntää Bulgarialle lisäapua 110 miljoonan ecun arvosta,sopeuttamista ja uudistusta koskevat lisätoimenpiteet ovat kuitenkin Bulgariassa tarpeen rahoitusalan vahvistamiseksi ja yksityistämisen nopeuttamiseksi,Bulgaria on tehnyt huhtikuussa 1997 Kansainvälisen valuuttarahaston (IMF) kanssa sopimuksen talousohjelmasta, jota tuetaan valmiusjärjestelyllä,Bulgarian viranomaiset ovat pyytäneet rahoitusapua kansainvälisiltä rahoituslaitoksilta, Euroopan yhteisöltä ja muilta kahdenvälisen avun rahoittajilta; sen jälkeen kun on laskettu mukaan arvioitu rahoitus, joka on mahdollista saada yksityisistä lähteistä sekä IMF:ltä ja Maailmanpankilta, ohjelmakauden aikana jää kattamatta vielä noin 550 miljoonan Yhdysvaltain dollarin rahoitusvaje, ennen kuin on mahdollista vahvistaa Bulgarian valuuttavarantoa ja tukea hallituksen talousohjelmaan liittyviä tavoitteita,yhteisön myöntämä uusi pitkän aikavälin laina Bulgarialle on aiheellinen toimenpide, jolla tuetaan maksutasetta ja vahvistetaan maan valuuttavarantoa,yhteisön lainan hallinnoiminen on annettava komission tehtäväksi, japerustamissopimuksessa ei määrätä tämän päätöksen tekemiseksi muista kuin 235 artiklan valtuuksista,ON PÄÄTTÄNYT SEURAAVAA:1 artikla 1. Yhteisö antaa Bulgarian käytettäväksi pitkäaikaisen lainan, jonka pääoma on enintään 250 miljoonaa ecua ja laina-aika enintään kymmenen vuotta ja jonka tarkoituksena on varmistaa kestävä maksutasetilanne ja vahvistaa maan valuuttavarantoa.2. Tätä tarkoitusta varten komissiolle annetaan valtuudet lainata Euroopan yhteisön puolesta tarvittavat varat, jotka annetaan Bulgarian käytettäväksi lainana.3. Lainaa hallinnoi komissio neuvotellen tiiviisti rahapoliittisen komitean kanssa ja tavalla, joka on kaikkien Kansainvälisen valuuttarahaston ja Bulgarian välillä tehtyjen sopimusten mukainen.2 artikla 1. Komissiolla on rahapoliittista komiteaa kuultuaan valtuudet sopia Bulgarian viranomaisten kanssa lainaan liitettävistä talouspoliittisista ehdoista. Näiden ehtojen on oltava 1 artiklan 3 kohdassa mainittujen sopimusten mukaiset.2. Komissio tarkastaa säännöllisin väliajoin yhteistyössä rahapoliittisen komitean ja Kansainvälisen valuuttarahaston kanssa, että Bulgarian talouspolitiikka on tämän lainan tavoitteiden mukaista ja että lainan ehdot täytetään.3 artikla 1. Laina annetaan Bulgarian käytettäväksi vähintään kahdessa erässä. Ensimmäinen erä maksetaan Kansainvälisen valuuttarahaston kanssa tehdyn valmiusjärjestelyn ensimmäisen tarkastuksen loppuun saattamisen perusteella, jollei 2 artiklasta muuta johdu.2. Jollei 2 artiklasta muuta johdu, jälkimmäinen erä maksetaan valmiusjärjestelyn tyydyttävän jatkumisen perusteella, ei kuitenkaan aikaisemmin kuin kolmen kuukauden kuluttua ensimmäisen erän maksamisesta.3. Varat maksetaan Bulgarian keskuspankille.4 artikla 1 Edellä 1 artiklassa tarkoitettuja lainanotto- ja lainanantotapahtumia toteutettaessa käytetään samaa arvopäivää eikä niistä saa aiheutua yhteisöä koskevia erääntymisajan muutoksia, valuuttakurssi- tai korkoriskejä tai muutakaan liiketoiminnallista riskiä.2. Komissio toteuttaa Bulgarian pyynnöstä tarvittavat toimet varmistaakseen, että lainaehtoihin sisällytetään varhennettua takaisinmaksua koskeva lauseke ja että sitä voidaan myös käyttää.3. Bulgarian pyynnöstä, ja jos olosuhteet sallivat lainojen koron tarkistamisen, komissio voi jälleenrahoittaa kaikki alkuperäiset lainansa tai osan niistä tai järjestellä uudelleen asiaa koskevat rahoitusehdot. Jälleenrahoitus- tai uudelleenjärjestelytoimenpiteet on toteutettava 1 kohdassa määriteltyjen edellytysten mukaisesti, eivätkä ne saa pidentää kyseisen lainan keskimääräistä kestoa tai lisätä jälleenrahoituksen tai uudelleenjärjestelyn ajankohtana vielä maksamatonta sen hetkisen valuuttakurssin mukaista lainapääomaa.4. Kaikki kulut, joita yhteisölle aiheutuu tämän päätöksen mukaisten toimenpiteiden toteuttamisesta ja loppuun saattamisesta, jäävät Bulgarian maksettavaksi.5. Rahapoliittiselle komitealle tiedotetaan vähintään kerran vuodessa 2 ja 3 kohdassa tarkoitettujen toimenpiteiden edistymistä.5 artikla Komissio antaa Euroopan parlamentille ja neuvostolle vähintään kerran vuodessa kertomuksen, joka sisältää arvion tämän päätöksen täytäntöönpanosta.Tehty Brysselissä 22 päivänä heinäkuuta 1997.Neuvoston puolestaJ. POOSPuheenjohtaja(1) EYVL N:o C 190, 21.6.1997, s. 29(2) EYVL N:o C 200, 30.6.1997(3) EGT n:o L 358, 31.12.1994, s. 2, sopimus sellaisena kuin se on viimeksi muutettuna kolmannella lisäpöytäkirjalla (EYVL N:o L 103, 26.4.1996, s. 53).(4) EYVL N:o L 174, 3.7.1991, s. 36(5) EYVL N:o L 317, 31.10.1992, s. 94


title: 2009/186/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka II — Neuvosto

text:
               31.3.2009

               FI

               Euroopan unionin virallinen lehti

               L 88/19

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka II — Neuvosto
   (2009/186/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0364/2007) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0096/2008),

               1.

               myöntää neuvoston pääsihteerille vastuuvapauden neuvoston talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan investointipankille ja jäsenvaltioiden kansallisille ja alueellisille tilintarkastuselimille sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.
    ---documentbreak---

               31.3.2009

               FI

               Euroopan unionin virallinen lehti

               L 88/20

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka II — Neuvosto
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0364/2007) (2),
   ottaa huomioon neuvoston vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0096/2008),

               1.

               panee merkille, että vuonna 2006 neuvostolla oli käytettävissään maksusitoumusmäärärahoja yhteensä 626 102 378,31 euroa (586 182 640,52 euroa vuonna 2005) ja että niiden käyttöaste oli 91,79 prosenttia eli vähemmän kuin vuonna 2005 (96,69 prosenttia);

               2.

               panee merkille, että 1. tammikuuta 2005 käyttöön otetun suoriteperusteisen kirjanpidon jälkeen neuvoston tilinpäätöksestä ilmenee, että sen taloudellinen tulos on positiivinen (90 578 934 euroa) ja että sillä on toisiaan vastaava määrä varoja ja vastuita (498 579 523 euroa);

               3.

               pitää valitettavana, että toisin kuin muut toimielimet, neuvosto ei toimita vuosittaista toimintakertomusta parlamentille vedoten siihen, että asiasta on tehty vuonna 1970 herrasmiessopimus (neuvoston 22. huhtikuuta 1970 pidetyn kokouksen pöytäkirjaan kirjattu päätöslauselma) eikä varainhoitoasetuksessa vaadita sen toimittamista; kehottaa neuvostoa harkitsemaan uudestaan päätöstä olla julkaisematta toimintakertomusta ja toimittamatta sitä parlamentille ollakseen vastuullisempi suurta yleisöä ja veronmaksajia kohtaan;

               4.

               viittaa Euroopan tilintarkastustuomioistuimen edellä mainitun vuosikertomuksen 10.14 kohdassa tekemään havaintoon, jonka mukaan neuvosto on jatkanut Eurooppa-neuvoston kokouksissa tarvittavia televiestintäpalveluja koskevaa sopimusta perustellen jatkoajan virheellisesti varainhoitoasetuksen soveltamissääntöjen 126 artiklan 1 kohdan e alakohdalla;

               5.

               on tässä yhteydessä tilintarkastustuomioistuimen kanssa yhtä mieltä siitä, että ennen sopimuksen päättymistä olisi pitänyt järjestää avoin tarjouskilpailu; ymmärtää kuitenkin neuvoston vastauksissaan esiin tuomat poikkeukselliset olosuhteet ja etenkin sen, että neuvoston sihteeristön oli keskityttävä toimissaan uuden LEX-rakennuksen käyttöönottoon liittyviin hankkeisiin; panee merkille, että sopimusta jatkettiin jälleen vuonna 2007 ilman tarjouskilpailua; toteaa kuitenkin tyytyväisenä, että uusi tarjouskilpailumenettely on käynnistetty ja sen pitäisi johtaa uuteen sopimukseen heinäkuusta 2008 lähtien;

               6.

               panee tyytyväisenä merkille, että neuvosto onnistui vähentämään noin kolmasosalla ura-alueisiin A ja B kuuluvalle henkilöstölle ennen 31. joulukuuta 1997 ylityökorvauksena myönnettyjä pitämättömiä lomapäiviä; panee merkille, että neuvoston hallinto on antanut velvoittavan ohjeen, jonka tarkoituksena on jäljellä olevien kertymien poistaminen vuoteen 2009 mennessä, ja kannustaa neuvostoa noudattamaan tätä itselleen asettamaansa määräaikaa;

               7.

               panee tyytyväisenä merkille, että majoituskustannuksia koskevat neuvoston pääsihteeristön uudet virkamatkasäännöt tulivat voimaan 1. kesäkuuta 2007 eli aiemmin kuin mitä neuvosto alun perin oli arvioinut (lokakuu 2007) varainhoitovuotta 2005 koskeneiden tilintarkastustuomioistuimen havaintojen seurannassaan;

               8.

               panee tyytyväisenä merkille erityisryhmän perustamisen sekä ryhmän antamat suositukset jäsenvaltioiden valtuuskuntien matkakulujen korvausjärjestelmän uudistamiseksi; tukee neuvoston aikomusta jatkaa jäsenvaltioiden toimittamien tilitysten tiukkaa valvontaa, kunnes vuoden 2009 alkupuolella käyttöön otettava uusi sähköiseen kulkulupaan perustuva järjestelmä toimii asianmukaisesti;

               9.

               panee merkille, että yleisten hallintoasioiden yksikkö sai tehtäväkseen muun muassa koordinoida ja valvoa 1. tammikuuta 2005 ja 1. heinäkuuta 2007 välisenä aikana sisäisen tarkastajan suositusten täytäntöönpanoa, mikä esti tätä varmistamasta omien suositustensa seurannan; on tyytyväinen siihen, että tämä vastuu on nyt palautettu sisäiselle tarkastajalle;

               10.

               huomauttaa, että edellä mainitussa herrasmiessopimuksessa todetaan Euroopan parlamenttia koskevasta talousarvion pääluokasta, että ”neuvosto sitoutuu olemaan tekemättä tarkistuksia Euroopan parlamentin menoarvioon. Tätä sitoumusta noudatetaan vain silloin, kun menoarvio ei ole ristiriidassa yhteisön määräysten kanssa, ja erityisesti henkilöstösääntöjen ja muuta henkilöstöä koskevien palvelussuhteen ehtojen sekä toimielinten kotipaikkoja koskevien määräysten kanssa”;

               11.

               toistaa mielipiteensä siitä, että kun otetaan huomioon herrasmiessopimuksen laatimisesta kulunut aika ja huomattava ero sen sanamuodon ja sille annetun tulkinnan välillä, herrasmiessopimusta olisi tarkistettava; katsoo, että tällä hetkellä ei ole mitään estettä noudattaa neuvoston kohdalla tavanomaista vastuuvapausmenettelyä, jota noudatetaan muiden toimielinten kohdalla;

               12.

               pitää tässä yhteydessä myönteisenä, että neuvosto ja muut yhteisön elimet ja toimielimet hyväksyvät vakiintuneen käytännön, jonka mukaan parlamentti myöntää niiden pääsihteereille vastuuvapauden toimielinten talousarvion toteuttamisesta, mutta pahoittelee, että varainhoitoasetuksessa ei lainkaan mainita tätä käytäntöä vaan se sisältää ainoastaan komissiolle myönnettävää vastuuvapautta koskevat säännökset;

               13.

               kehottaa toimimaan mahdollisimman avoimesti yhteisen ulko- ja turvallisuuspolitiikan (YUTP) alalla; pyytää neuvostoa varmistamaan talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (6) 42 kohdan noudattamisen niin, ettei YUTP:n toimintamenoja esitetä neuvoston talousarviossa;

               14.

               kehottaa painokkaasti neuvostoa ilmoittamaan kohta kohdalta menojen tarkan luonteen varainhoitovuodeksi 2006 vahvistetun Euroopan unionin yleisen talousarvion neuvostoa koskevan pääluokan II osastossa 3 (toimielimen erikoistehtävistä aiheutuvat menot) (7), jotta parlamentti voisi tarkastaa, onko edellä mainittua toimielinten sopimusta noudatettu; pidättää oikeuden ryhtyä tarvittaessa asianmukaisiin toimiin, jos sopimusta rikotaan;

               15.

               pyytää neuvostoa toimittamaan parlamentille jälkikäteisen arvion Euroopan turvallisuus- ja puolustuspolitiikkaan liittyvistä yksittäisistä toimista ja EU:n erityisedustajien toimista, joita väitteiden mukaan tarkastetaan ja arvioidaan säännöllisesti.

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.

      (6)  EUVL C 139, 14.6.2006, s. 1.

      (7)  EUVL L 78, 15.3.2006, I/273.


title: Komission päätös, annettu 9 päivänä joulukuuta 2013 , luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta annetun päätöksen 2010/206/EU muuttamisesta

text:
               10.12.2013

               FI

               Euroopan unionin virallinen lehti

               C 360/13

         KOMISSION PÄÄTÖS,
   annettu 9 päivänä joulukuuta 2013,
   luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta annetun päätöksen 2010/206/EU muuttamisesta
   2013/C 360/09
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaista tuotantoa koskevaa teknistä neuvontaa antavan asiantuntijaryhmän perustamisesta 3 päivänä kesäkuuta 2009 tehdyn komission päätöksen 2009/427/EY (1) ja erityisesti sen 4 artiklan 2 kohdan,
   sekä katsoo seuraavaa:

               (1)

               Komissio perusti päätöksellä 2009/427/EY luonnonmukaista tuotantoa koskevaa teknistä neuvontaa antavan asiantuntijaryhmän, jäljempänä ’ryhmä’. Ryhmän pysyvät jäsenet on nimitetty komission päätöksellä 2010/206/EU (2), ja varallaololuettelo on laadittu mainitun päätöksen soveltamiskauden loppuun eli 31 päivään joulukuuta 2013 saakka.

               (2)

               Luonnonmukaista tuotantoa koskevalla teknisellä neuvonnalla on tärkeä asema luonnonmukaisen tuotannon alan kehitystä ajatellen. On myös tarpeen varmistaa ryhmän työskentelyn jatkuvuus. Sen vuoksi päätöksen 2010/206/EU soveltamista olisi jatkettava, ja pysyvien jäsenten toimikausi olisi uusittava toiseksi kolmivuotiskaudeksi.

               (3)

               Päätöksen 2009/427/EY mukaisesti on tarpeen vahvistaa pysyvien jäsenten tehtäviä koskeva kolmivuotiskausi ja tämän päätöksen soveltamisaika. Aineiden ja käytäntöjen sallimismenettelyä, tekninen apu mukaan luettuna, on kuitenkin mukautettava luonnonmukaista tuotantoa koskevan lainsäädännön kehittymisen vuoksi, tarvittaessa lyhyessäkin määräajassa. Sen vuoksi ryhmän pysyvien jäsenten olisi luonnonmukaista tuotantoa koskevan lainsäädännön meneillään olevan tarkistuksen vuoksi valmistauduttava tehtäviensä mahdolliseen uudelleentarkasteluun.

               (4)

               Koska kolme pysyvää jäsentä on eronnut ryhmästä, on aiheellista nimittää pysyviksi jäseniksi kolme asiantuntijaa päätöksen 2010/206/EU liitteessä II olevasta varallaololuettelosta. Sen vuoksi mainitun päätöksen liitteissä I ja II olevat luettelot olisi päivitettävä.

               (5)

               Sen vuoksi päätöstä 2010/206/EU olisi muutettava,

         ON PÄÄTTÄNYT SEURAAVAA:
   1 artikla
   Muutetaan päätös 2010/C 262/03 seuraavasti:

               1)

               Korvataan 2 artiklassa päivämäärä ”31 päivään joulukuuta 2013” päivämäärällä ”31 päivään joulukuuta 2016”.

               2)

               Korvataan liite I tämän päätöksen liitteellä.

               3)

               Poistetaan liitteessä II olevasta luettelosta seuraavat nimet:

                           ”—

                           Keith BALL

                           —

                           Michel BOUILHOL

                           —

                           Roberto GARCÍA RUIZ”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä joulukuuta 2013.

            Komission puolesta

         Dacian CIOLOȘ

            Komission jäsen

      (1)  EUVL L 139, 5.6.2009, s. 29.

      (2)  Komission päätös 2010/206/EU, annettu 28 päivänä syyskuuta 2010, luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta (EUVL C 262, 29.9.2010, s. 3).

      LIITE

            ”LIITE I

                        A.

                        Aakkosjärjestyksessä oleva luettelo asiantuntijoista, jotka on nimitetty ryhmän pysyviksi jäseniksi ensimmäiseksi toimikaudeksi 1. tammikuuta 2014 alkaen

                                    —

                                    Keith BALL

                                    —

                                    Michel BOUILHOL

                                    —

                                    Roberto GARCÍA RUIZ

                        B.

                        Aakkosjärjestyksessä oleva luettelo asiantuntijoista, jotka on nimitetty ryhmän pysyviksi jäseniksi toiseksi toimikaudeksi 1. tammikuuta 2014 alkaen

                                    —

                                    Alexander BECK

                                    —

                                    Jacques CABARET

                                    —

                                    Niels HALBERG

                                    —

                                    Sonya IVANOVA-PENEVA

                                    —

                                    Lizzie Melby JESPERSEN

                                    —

                                    Nicolas LAMPKIN

                                    —

                                    Giuseppe LEMBO

                                    —

                                    Robin Frederik Alexander MORITZ

                                    —

                                    Bernhard SPEISER

                                    —

                                    Fabio TITTARELLI”.


title: Komission päätös (EU) 2017/11, annettu 5 päivänä tammikuuta 2017, Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan muutoksen hyväksymisestä Euroopan unionin puolesta

text:
               6.1.2017

               FI

               Euroopan unionin virallinen lehti

               L 3/43

         KOMISSION PÄÄTÖS (EU) 2017/11,
   annettu 5 päivänä tammikuuta 2017,
   Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan muutoksen hyväksymisestä Euroopan unionin puolesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan tekemisestä Euroopan unionin puolesta 16 päivänä joulukuuta 2013 annetun neuvoston päätöksen 2013/785/EU (1) ja erityisesti sen 3 artiklan,
   sekä katsoo seuraavaa:

               (1)

               Euroopan yhteisön ja Marokon kuningaskunnan välisen kalastuskumppanuussopimuksen (2), jäljempänä ’sopimus’, joka on hyväksytty neuvoston asetuksella (EY) N:o 764/2006 (3), 10 artiklalla perustetaan sekakomitea valvomaan kyseisen sopimuksen täytäntöönpanoa ja erityisesti sopimuksen toimeenpanemista, tulkintaa ja asianmukaista toimintaa. Euroopan unionin ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan, jäljempänä ’pöytäkirja’, joka on hyväksytty päätöksellä 2013/785/EU, liitteessä olevassa X luvussa kuvataan yksityiskohtaiset säännöt, jotka koskevat kyseisen pöytäkirjan puitteissa saatujen saaliiden purkamista osittain Marokon satamissa.

               (2)

               Sekakomitea kokoontui Rabatissa 18–20 päivänä lokakuuta 2016 hyväksymään saaliiden purkamisen osalta tiettyjä pöytäkirjan täytäntöönpanosääntöjä koskevan muutoksen, ottaen huomioon kyseisen velvoitteen noudattamiseen liittyvät toistuvat ongelmat.

               (3)

               Komissio toimitti neuvostolle ennen sekakomitean kyseistä kokousta valmistelevan asiakirjan, jossa esitettiin unionin suunnitellun kannan yksityiskohdat.

               (4)

               Neuvosto hyväksyi unionin suunnitellun kannan päätöksen 2013/785/EU liitteessä olevan 3 kohdan mukaisesti.

               (5)

               Hyväksytyt muutokset, jotka koskivat purkamisvelvoitteen noudattamatta jättämisestä määrättävien seuraamusten koventamista sekä pakollisen purkamismäärän ylittämisestä annettavien taloudellisten kannustimien soveltamisen laajentamista kaikkiin purkamisvelvoitteen alaisiin luokkiin, on kirjattu sekakomitean mainitun kokouksen pöytäkirjan liitteeseen 8.

               (6)

               Kyseiset muutokset olisi hyväksyttävä Euroopan unionin puolesta.

               (7)

               On tarpeen säätää kyseisten toimenpiteiden takautuvasta soveltamisesta 20 päivästä lokakuuta 2016 alkaen,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja Marokon kuningaskunnan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan Euroopan unionin ja Marokon kuningaskunnan välisen pöytäkirjan liitteessä olevan X luvun 1 ja 4 kohdan muutokset, jotka kyseisen sopimuksen 10 artiklalla perustettu sekakomitea on hyväksynyt ja jotka perustuvat tämän päätöksen liitteessä esitettyyn pöytäkirjan liitteeseen 8.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 20 päivästä lokakuuta 2016.

      Tehty Brysselissä 5 päivänä tammikuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 349, 21.12.2013, s. 1.

      (2)  EUVL L 141, 29.5.2006, s. 4.

      (3)  Neuvoston asetus (EY) N:o 764/2006, annettu 22 päivänä toukokuuta 2006, Euroopan yhteisön ja Marokon kuningaskunnan välisen kalastuskumppanuussopimuksen tekemisestä (EUVL L 141, 29.5.2006, s. 1).

      LIITE

         Euroopan yhteisön ja Marokon kuningaskunnan välisellä kalastuskumppanuussopimuksella perustetun sekakomitean 18–20 päivänä lokakuuta 2016 pidetyn kokouksen pöytäkirjan liite 8

      X LUKU ”SAALIIN PURKAMINEN ALUKSESTA”

                  1 kohta

                  ”Purkaminen”
                  Purkamisvelvoitteen alaisiin luokkiin kuuluvat Euroopan unionin alukset, joilla on tämän pöytäkirjan määräysten mukainen lisenssi ja jotka purkavat jossakin Marokon satamassa teknisissä selvityksissä nro 1, 4, 5 ja 6 määrättyjä purkamisvelvoitteiden prosenttiosuuksia suuremman määrän, saavat 5 prosentin alennuksen maksusta jokaiselta puretulta kyseisen pakollisen kynnyksen ylittävältä ja kalamarkkinoilla tarjotulta tonnilta.

                  4 kohta

                  ”Seuraamukset, jos purkamiseen liittyviä velvoitteita ei noudateta”
                  Jos purkamisvelvoitteen alaisiin luokkiin kuuluvat alukset eivät noudata kyseistä velvoitetta sellaisena kuin siitä määrätään asiaan liittyvissä teknisissä ja muissa selvityksissä, niiden seuraavaa maksua korotetaan 15 prosenttia.


Euroopan parlamentin päätös Euroopan parlamentin, neuvoston ja komission välisen toimielinten sopimuksen tekemisestä paremmasta lainsäädännöstä (2003/2131(ACI))


Avis juridique important

|

32003D0607(01)

Euroopan parlamentin, neuvoston ja komission päätös, tehty 8 päivänä huhtikuuta 2003, Euroopan petostentorjuntaviraston (OLAF) valvontakomitean jäsenten nimittämisestä uudeksi toimintakaudeksi (Tämä teksti kumoaa ja korvaa tekstin, joka julkaistiin Euroopan unionin virallisessa lehdessä C 126, 28. toukokuuta 2003, s. 1)

Virallinen lehti nro C 134 , 07/06/2003 s. 0001 - 0002

Euroopan parlamentin, neuvoston ja komission päätös,tehty 8 päivänä huhtikuuta 2003,Euroopan petostentorjuntaviraston (OLAF) valvontakomitean jäsenten nimittämisestä uudeksi toimintakaudeksi(Tämä teksti kumoaa ja korvaa tekstin, joka julkaistiin Euroopan unionin virallisessa lehdessä C 126, 28. toukokuuta 2003, s. 1)(2003/C 134/01)EUROOPAN PARLAMENTTI, EUROOPAN UNIONIN NEUVOSTO JA EUROOPAN YHTEISÖJEN KOMISSIO, jotkaottavat huomioon Euroopan yhteisön perustamissopimuksen,ottavat huomioon Euroopan atomienergiayhteisön perustamissopimuksen,ottavat huomioon Euroopan petostentorjuntaviraston (OLAF) perustamisesta 28 päivänä huhtikuuta 1999 tehdyn komission päätöksen 1999/352/EY, EHTY, Euratom(1) ja erityisesti sen 4 artiklan,ottavat huomioon Euroopan petostentorjuntaviraston (OLAF) tutkimuksista 25 päivänä toukokuuta 1999 annetun Euroopan parlamentin ja neuvoston asetuksen (EY) N:o 1073/1999(2) ja neuvoston asetuksen (Euratom) N:o 1074/1999(3) ja erityisesti niiden 11 artiklan 2 kohdan,ottavat huomioon Euroopan petostentorjuntaviraston (OLAF) valvontakomitean jäsenten nimittämisestä 19 päivänä heinäkuuta 1999 tehdyn Euroopan parlamentin, neuvoston ja komission päätöksen(4),ottavat huomioon Euroopan petostentorjuntaviraston (OLAF) valvontakomitean jäsenen nimittämisestä 4 päivänä huhtikuuta 2001 tehdyn Euroopan parlamentin, neuvoston ja komission päätöksen(5),sekä katsovat seuraavaa:(1) Asetuksen (EY) N:o 1073/1999 ja asetuksen (Euratom) N:o 1074/1999 11 artiklan 2 kohdassa säädetään, että petostentorjuntaviraston (OLAF) valvontakomiteassa on viisi riippumatonta ulkopuolista jäsentä, jotka täyttävät omissa maissaan edellytykset viraston toimialaan liittyviin korkeisiin virkoihin.(2) Valvontakomitean toimikausi päättyi 31 päivänä heinäkuuta 2002.(3) Kun valvontakomitean jäsenten toimikausi päättyi, he jatkoivat tehtävissään edellä mainittujen asetusten 11 artiklan 4 kohdan mukaisesti.(4) Valvontakomitean jäsen voidaan nimittää kerran uudeksi toimikaudeksi.(5) On perusteltua nimittää valvontakomitean jäsenet uudeksi toimikaudeksi.(6) Edellä mainittujen asetusten 11 artiklan 2 kohdassa säädetään, että Euroopan parlamentti, neuvosto ja komissio nimittävät valvontakomitean jäsenet yhteisellä sopimuksella.(7) Jatkuvuusperiaatteen mukaisesti toimikaudet on syytä määrittää siten, että toinen toimikausi alkaa ensimmäisen toimikauden päättymistä seuraavana päivänä,OVAT PÄÄTTÄNEET SEURAAVAA:1 artiklaSeuraavat henkilöt nimitetään Euroopan petostentorjuntaviraston (OLAF) valvontakomitean jäseniksi uudeksi kolmen vuoden toimikaudeksi:- Edmondo BRUTI-LIBERATI- Alfredo José DE SOUSA- Mireille DELMAS-MARTY- Raymond KENDALL- Harald NOACK.2 artiklaKomissio ilmoittaa asianomaisille henkilöille tästä päätöksestä.3 artiklaTämä päätös tulee voimaan 1 päivänä elokuuta 2002.4 artiklaTämä päätös julkaistaan Euroopan unionin virallisessa lehdessä.Tehty Brysselissä ja Luxemburgissa 8 päivänä huhtikuuta 2003.Euroopan parlamentin puolestaPuhemiesPatrick CoxNeuvoston puolestaPuheenjohtajaPetros EfthymiouKomission puolestaMichaele SchreyerKomission jäsen(1) EYVL L 136, 31.5.1999, s. 20.(2) EYVL L 136, 31.5.1999, s. 1.(3) EYVL L 136, 31.5.1999, s. 8.(4) EYVL C 220, 31.7.1999, s. 1.(5) EYVL C 120, 24.4.2001, s. 1.